stanford-oval/wikipedia huggingface dataset:
רסלמניה באקלאש (2022)
אירוע > הקרב המרכזי

בקרב המרכזי, דרו מקינטייר ו-RK-Bro (רנדי אורטון ורידל) התמודדו מול הבלודליין (רומן ריינס והאוסוס (ג'יי אוסו וג'ימי אוסו)) (שלוו לקרב על ידי פול היימן) בקרב שלושה נגד שלושה. במהלך הקרב, לאחר שריינס סירב להיכנס ולהיות חלק פעיל בקרב מול מקינטייר, ריינס ומקינטייר התקוטטו בזירה. כשריינס הכה את רידל וגרם להוצאתו מהזירה, מקינטייר ביצע על האלוף האוניברסלי הבלתי מעורער של ה-WWE את מהלך הסיום שלו, ה-Claymore Kick. רידל ביצע על ג'יי את מהלך ה-Floating Bro, שלא הספיק לו בהשגת הניצחון. במתחם הזירה, ריינס קפץ על מדרגות הזירה וביצע על אורטון את מהלך "אגרוף הסופרמן". מקינטייר ניסה לבצע על ריינס את מהלך הפאוורבומב על שולחן השדרנים, אך ג'ימי הגיע בזמן כדי להיחלץ לעזרת מנהיג השבט ואף ספג ממקינטייר את מהלך הגלאזגו קיס. ריינס ניצל זאת לטובתו וביצע על הסקוטי את מהלך היורנאגי סלאם. בחזרה בזירה, רידל ביצע על ג'יי, שקפץ מהחבל העליון, את מהלך ה-RKO. ריינס הכניס את עצמו אל הקרב לאחר שנגע בג'יי לפני ביצוע מהלך ה-RKO וביצע על רידל את מהלך הספיר, שהספיק לו כדי להעניק לקבוצת הבלודליין את הניצחון בקרב.
תוצאות

| מס' | תוצאות | התניות | זמן |
| --- | --- | --- | --- |
| 1 | קודי רודס ניצח את סת' "פריקין" רולינס | קרב יחידים | 20:45 |
| 2 | אומוס (עם MVP) ניצח את בובי לאשלי | קרב יחידים | 08:50 |
| 3 | אדג' ניצח את AJ סטיילס בהכנעה טכנית | קרב יחידים דמיאן פריסט מורחק ממתחם הזירה. | 16:25 |
| 4 | רונדה ראוזי ניצחה את שארלוט פלייר (א) | קרב "אני נכנע" על אליפות הנשים של סמאקדאון | 16:35 |
| 5 | מאדקאפ מוס ניצח את האפי קורבין | קרב יחידים | 08:40 |
| 6 | הבלודליין (רומן ריינס והאוסוס (ג'יי אוסו וג'ימי אוסו)) (עם פול היימן) ניצחו את דרו מקינטייר ו-RK-Bro (רנדי אורטון ורידל) | קרב שלושה נגד שלושה | 22:20 |
(א) - מתייחס למתאבק/מתאבקים שהגיעו לקרב כאלוף/אלופים *רשימת הקרבות עלולה להשתנות
הערות שוליים

↑  שארלוט פלייר תגן על אליפות הנשים של סמאקדאון נגד רונדה ראוזי (קרב "אני נכנע")
↑  קודי רודס נגד סת' "פריקין" רולינס
↑  מקינטייר ואלופי הזוגות של Raw,‏ RK-Bro נגד האלוף האוניברסלי של ה-WWE, רומן ריינס ואלופי הזוגות של סמאקדאון, האוסוס (קרב שלושה נגד שלושה)
↑  AJ סטיילס נגד אדג' (דמיאן פריסט מורחק ממתחם הזירה)
↑  האפי קורבין נגד מאדקאפ מוס
↑  בובי לאשלי נגד אומוס
↑  קודי רודס ניצח את סת' "פריקין" רולינס
↑  אומוס ניצח את לאשלי
↑  אדג' ניצח את AJ סטיילס
↑  רונדה ראוזי ניצחה את שארלוט פלייר וזכתה באליפות הנשים של סמאקדאון (קרב "אני נכנע")
↑  מוס ניצח את קורבין
↑  ריינס והאוסוס ניצחו את מקינטייר ו-RK-Bro
קניון איראן

| --- | --- |

 מידע כללי
 סוג:  מרכז קניות
 מיקום:  טהראן, איראן
 מדינה:  איראן 
 בעלים:  בנק איינדה
 הקמה ובנייה
 תקופת הבנייה:  ?–2018
 תאריך פתיחה רשמי:  2018 
 מידות
 שטח:  1.4 מיליון מ"ר
 
 קואורדינטות:  35°45′14″N 51°11′29″E﻿ / ﻿35.75394722°N 51.191375°E﻿ / 35.75394722; 51.191375
 אתר הקניון
 he
 
קניון איראן הוא קניון הממוקם בצפון מערב טהראן. השלב הראשון שלו נפתח בשנת 2018 ומשתרע על שטח של כ-1.4 מיליון מ"ר בשטח להשכרה ברוטו של כ-300,000 מ"ר. חלקים ממנה עדיין בבנייה.
הקניון

המתחם הראשון של הקניון כולל 700 חנויות שתופסים שטח של כ-20,000 מ"ר, השלב כולל בין היתר שדרת חנויות אופנה, שלושה מתחמי אוכל עם יותר מ-200 מסעדות, ספרייה של 3,300 מ"ר עם 67,000 כרכים של ספרים ומספר חנויות ספרים, קולנוע שכולל מתחם עם 12 בתי קולנוע בפורמט IMAX ואף תיאטרון חדשני שמכיל 2,000 מושבים, מרכז בידור למשפחות, ילדים ובני נוער שמכיל פארק שעשועים מקורה, מוזיאון, גלריות אמנות, אולם תצוגה לרכבים ושלושה בתי מלון בהם מלון יוקרה שמדורג כמלון 5 כוכבים ומכיל כ-450 חדרים, אולם כנסים של 3000 מושבים, מרכז כנסים ומספר גלריות.
גולת הכותרת של הקניון נמצאת בגג שלו והיא גן פרסי שנקרא "גן מהאן" והוא בשטח של 8,500 מ"ר.
גג הקניון משמש את מתחם הספורט של הקניון וכולל מספר מסלולים ארוכים לטיולים רגליים, שבילי אופניים, 15 מגרשי ספורט ואף משטח החלקה על הקרח בגודל של כ-12,000 מ"ר ומספר בריכת שחייה.
בבניית קניון איראן השתתפו למעלה מ-500 קבלנים ו-25,000 עובדים.
נכון לשנת 2018 נפתחו כחלק מהשלב הראשון של הקניון כ-1.4 מיליון מ"ר, עם סיום הפרויקט השטח הכולל של הקניון יהיה 1.95 מיליון מ"ר.
הפרות בנייה

על מנת להקים את הקניון בצורה זריזה וקלה בוצעו במקום מספר הפרות בנייה על אף התנגדות עיריית טהראן, משרד הפנים וכן גורמים נוספים.
בין הפרות הבנייה שבוצעו היו שינוי ייעודיי בניה, תוספות בנייה ואף הפרת היתר הבנייה שניתן למנהלי הפרויקט להקמת הקניון, מלבד זאת נאלצו הקבלנים והעובדים להקים מנהרת כביש חדשה שתוכל לשמש את הקניון וזאת על חשבון כביש קיים שעבר בסמוך, דבר אשר גרר ביקורת רבה.
ראש ארגון הפיקוח של עיריית טהראן דאז הצהיר כי הבנייה חרגה ב"עשרות אלפי מטרים" ואמר כי הידיעה על הפרות הבנייה לא פורסמה בארגון השידור של הרפובליקה האיסלאמית של איראן.
גלריה

גן מהאן, הגן הפרסי בגג קניון איראן
אולם תצוגת הרכב בקניון איראן
הערות שוליים

↑  پانصد شرکت پیمانکار ایرانی در ساخت ایران مال مشارکت داشته اند
↑  Financial Tribute - Iran Mall
ערך זה הוא קצרמרבנושא איראן. אתם מוזמנים לתרום לוויקיפדיה ו.
שרון רשב"ם פרופ

| --- | --- |

 לידה:  25 בפברואר 1967 (בת 58) גבעת חיים איחוד, ישראל 
 מקום לימודים:  מכון אבני 
 אתר האינטרנט הרשמי של שרון רשב"ם פרופ https://www.sharon-prop.com/
 
שרון רשב״ם פרופ (נולדה ב-25 בפברואר 1967) היא אמנית ישראלית, זוכת פרס הצטיינות מכון אבני לשנת 1993.
ביוגרפיה

שרון רשב"ם פרופ נולדה וגדלה בקיבוץ גבעת חיים איחוד. כשהייתה בת 12 נסעה עם הוריה לשליחות בפורט אליזבת, דרום אפריקה. שם נחשפה לראשונה לאפרטהייד, מה שהשפיע על מוטיבים ביצירה האמנותית שלה. בגיל 18 עזבה את הקיבוץ. לאחר סיום שירותה הצבאי בחיל המודיעין ביחידה המסונפת ל-8200. למדה עיצוב גרפי ואמנות במכון אבני וסיימה את לימודיה בהצטיינות. בשנת 1999 החלה בלימודי ציור בשמן בסדנה לאומני הקיבוצים בתל אביב ולאחר מכן בסדנא לאומנות ברחובות.
בשנת 2005 החלה להתמחות אצל האמן ידיד רובין. לטענתה העבודה לצידו נתנה לה את המרחב הנחוץ לחיפוש והרהור פנימי ולגיבוש טביעת האצבע הייחודית לה בתחום.
בשנת 2018 הוציאה את ספרה הראשון, הזמן שכח, ספר אמנות ושירה המוקדש לחוויית אנושיות בתחומי האהבה, יחסים בין אנשים, בין הורים לילדים, זיכרונות ילדות, החשש להתבגר ועוד. הספר מכיל שירים ועבודות אמנות של רשב"ם פרופ מעשרות שנות היצירה שלה וכולל עבודות של הצלמים יגאל פרדו ואבי אמסלם.
בשנת 2022 ראה אור ספרה השני, אישה ותיקה. הספר במתכונת של אלבום אמנותי מוקדש לסבים שלה, דב ודבורה רשב״ם, ממייסדי גבעת חיים. בספר חושפת דבורה, במונולוגים הכתובים בגוף ראשון, את חייה לאחר שהתאלמנה מבעלה דב.
ביוגרפיה > חיים אישיים

שרון מתגוררת במושב גאליה עם משפחתה, שם גם נמצא הסטודיו שלה.
שרון רשב"ם פרופ היא מצאצאי פרשן המקרא בן המאה ה-11, רשב"ם  - רבי שמואל בן מאיר, נכדו של הרב והפרשן רש"י.
אמנות

רשב"ם פרופ מציירת מילדות והרישום מהווה עבורה שפה שנייה. במהלך שנות התמחותה אצל הצייר ידיד רובין ז"ל, מצאה את השפה הציורית שלה המתמקדת בחיפוש אחר מבט פנימי הבוחן לעומק את חוויית הילדות. חווית הגדילה בקיבוץ גבעת חיים היא נושא שהעסיק אותה רבות בעבודותיה, וחוויות הילדות ההתבגרות והזקנה משתקפות ברבות מיצירותיה. "זיכרונות מתורגמים בעזרת קו מהוסס ורישום עדין לתמונה הבונה מחדש את פסיפס ילדותה.. זיכרונות שנאגרו לאורך הילדות הם חלק מהפלטה שלה ומשמשים כחומר גלם לטקסטים המילוליים הנלווים לעבודות האמנות. זיכרון העבר נרקם לכעין תפאורה אינטימית של סיפור חיים". (חנוש מורג, יולי 2019, גלריית קיבוץ גבעת חיים איחוד).
דוד נאמן, אוצר תערוכת היחיד 'ילדות אחרת' של רשב"ם פרופ בגדרה (2021) כותב: "כתיבתה של שרון זורמת ללא מאמץ מורגש למרות תוכנה המורכב והטעון. דרך הכתיבה הזאת הבנתי את פשר הכפילות בין תום ועצב בציור שלה... כישרונה הכפול בציור ובכתיבה היווה אמצעי מילוט דרכו היא הופכת את הפצע שגרמו הכפייה האידאית והמצוקה הילדית לנושא אמנותי אוניברסלי המעורר הזדהות... אישיותה האינטלקטואלית היא החומר המתווסף ליצירתה והם אלה שנותנים לה את ייחודה ויופייה".
תערוכות > תערוכות יחיד

2024-  שש בבוקר, אוצרת: טל קובו, מועצה אזורית גן רווה.
2024- מים שחור מים לבן, גלריה עירונית רחובות
2023- לבדות, גלריית קיבוץ גן שמואל
2023 - מטא מתה, הגלריה העירונית לאמנות רחובות. אוצרת: טל קובו. התערוכה מציגה עבודות העוסקות במערכת היחסים בין סבתא לנכדה, כולל מערכת היחסים בין השתיים לאחר מות הסבתא. דמות הסבתא הייתה משמעותית מאוד עבור רשב"ם פרופ בשנות ילדותה בקיבוץ. הסבתא סיפקה לה מסגרת ותחושה של בית במרחב. היא מוצגת בתערוכה דרך פעולה של היזכרות והנכחה: באמצעות הפעולה האמנותית- בוידאו ארט וביצירה פלסטית וכתובה משחזרת רשב"ם פרופ רגעים מחיי הסבתא.
2020- חיק האם הנעדר, גלריה מרווח, הרדוף.
2019 - טופוגרפיה של ילדות, גלריה גבעת חיים איחוד.
2018 - מסמנת גבולות, בית האמנים תל אביב. אוצרים: ורה פלפול ואריה ברקוביץ. בתערוכה שילוב של תקופות חיים שונות: ציורי נוף לצד סצנות ילדות שנלקחו מגלויות משפחתיות ישנות, וביניהן, לראשונה היא חשפה סדרת דיוקנאות של ילדים אפריקאים.
2017 - לסובב את הראש לקיר, בית האמנים תל אביב.
2016 - לגעגוע אין שפה, בית האמנים ע"ש זריצקי, תל אביב.
2016 - When I am little again, אקדמיית ינוש קורצ'אק, מינכן, גרמניה.
2014 - אהבה כחולה, בית יד לבנים רחובות.
2013 - אנטיטבע, משכן אמני הרצליה.
2012 - סימני דרך, גלריה שטרן תל אביב.
2011 - ילדה, של מי את? גלריה הקצה נהריה.
2011 - מה שאת לא מספרת, בית האומנים ראשון לציון.
2011 - לסובב את הראש לקיר, גלריה ציאורים קיבוץ אורים.
2010 - ילדה כללית, הגלריה בקיבוץ נען.
2010 - תכף אשוב, תיאטרון ירושלים.
2007 - נופים צרובים, בית העיתונאים על שם סוקולוב.
תערוכות > מבחר תערוכות קבוצתיות

2022 - דור לדור ישבח מעשיך, הסדנה לאמנות יבנה.
2019 - ילדות בלתי נשכחת, טורינו איטליה, אוצר: ארמנו טדסקי.
2018 - נקודת זכות, מוזיאון ארץ ישראל.
2017 - יריד האמנות צבע טרי, מוזיאון הטבע ע"ש שטיינהרדט.
2011- Time point set, גלריה צ'לסי, לונדון.
הערות שוליים

↑  שרון רשבם פרופ - אודות, באתר www.sharon-prop.com
1 2  זכרונות מאפריקה: המסע של שרון רשב״ם פרופ, באתר מגזין פורטפוליו, ‏2018-03-12
↑  הזמן שכח / שרון רשב"ם פרופ ; עורכת: טל קובו ; עריכת טקסט: טל ניצן | פרופ, שרון רשבם מחבר מאייר (קובו, טל (עורך) | קובו, טל (עורך) ;ניצן, טל (עורך) | הספרייה הלאומית, באתר www.nli.org.il
↑  הזמן שכח, באתר סיפור פשוט
↑  איילת צ׳ייט הצופה הגיב, "אישה ותיקה" ספרה של שרון רשב"ם פרופ, ‏2021-02-18
↑  מטא מתה, באתר www.ironit-rehovot.co.il
↑  '"`UNIQ--nowiki-00000001-QINU`"'איתמר זהר,'"`UNIQ--nowiki-00000002-QINU`"'התערוכות המומלצות של סוף השבוע: 17.11 עד 19.11, באתר הארץ, 17 בנובמבר 2022
↑  ״תמונות מחיי משפחה״ ו״נקודת זכות״ במוזיאון ארץ ישראל, באתר מגזין פורטפוליו, ‏2018-10-14
רוברט פזי

| --- | --- |

צילום מ-1914 מאת פרנץ שמלהאוס
 לידה:  10 באפריל 1883 ציריך, שווייץ 
 פטירה:  18 בספטמבר 1972 (בגיל 89) צוליקון, שווייץ 
 מדינה:  שווייץ 
 שפות היצירה:  גרמנית 
 פרסים והוקרה:  פרס גוטפריד קלר (1943) 
 
רוברט פזי (בגרמנית:Robert Faesi, ‏ 10 באפריל 1883 - 10 בספטמבר 1972) היה משורר, סופר וגרמניסט שווייצרי.
כיהן כפרופסור להיסטוריה של הספרות הגרמנית והשווייצרית המודרנית באוניברסיטת ציריך.
קורות חייו

פזי נולד ב-1883 בציריך בשווייץ וגדל במשפחה אמידה, כבן של איש העסקים היינריך פרידריך פזי. אחרי סיום לימודי תיכון למד בהתחלה משפטים, אולם עבר בהמשך ללימודי השפה הספרות הגרמנית. ב-1907 סייםדוקטורט עם עבודה על יצירתו של אברהם עמנואל פרהליך, משורר ותאולוג שחי במאה ה-19. הוא לימד תקופה כמורה בתיכון בציריך, אך החל מ-1911 לימד באוניברסיטת ציריך. ב-1922 התמנה שם כפרופסור מחוץ למניין להיסטוריה של הספרות הגרמנית והשוויצרית המודרנית. כשפרש לגמלאות ב-1953 התמנה כפרופסור אמריטוס.
מתוך נקודת מבט של גרמניסט כתב פזי מונוגרפיות על סופרים מן הקלאסיקה המודרנית כמו קונראד פרדיננד מאייר, קרל שפיטלר, ריינר מריה רילקה ותומאס מאן וערך היסטוריה של הספרות השוויצרית החדשה. 
באמצעות סיפורו "Fusilier Wipf" (הרובאי ויפף) ששימש כבסיס לסרט משנת 1938, תרם גם פזי לספרות השווייצרית. עבור הטרילוגיה של הרומנים  שלו, שעלילתם מתרחשת בציריך של המחצית הראשונה של המאה ה-19, זכה פזי בפרס לספרות מטעם עירו.  
פזי נפטר ב-1972 בצוליקון.
אוסף התכתבות ותיעוד נוסף  על חייו ופעלונמצא באגף כתבי היד של הספרייה המרכזית של ציריך.
הוקרה

הפרס של העיר ציריך לספרות
יצירותיו > פרוזה

Zürcher Idylle.  (אידיליה ציריכית) נובלה. Schulthess, Zürich 1908; מהדורה מתוקנת ב-1950
Füsilier Wipf. Eine Geschichte aus dem schweizerischen Grenzdienst
(הרובאי ויפף.סיפור משירות במשמר הגבול השוויצרי)
. Huber, Frauenfeld 1917 , סיפור
1924 - Der König von Sainte-Pélagie, סיפור
בהוצאת  Hermann Haessel , Leipzig 1924
Vom Menuett zur  Marseillaise . נובלה. ,
(ממנואט למרסייז)   Grethlein Zürich/Leipzig 1930
Zürcher Romantrilogie (טרילוגיה ציריכית), רומנים
Die Stadt der Väter.  Atlantis, Zürich 1941 (עיר האבות); מהדורה מתוקנת 1967
Die Stadt der Freiheit.  1944 (עיר החופש)
Die Stadt des Friedens.  1952 (עיר השלום)
Alles Korn meinet Weizen  Roman. Atlantis, Zürich 1961
Erlebnisse, Ergebnisse.'  Erinnerungen. Atlantis, Zürich 1963
Diodor. Ohnmacht der Macht. Erzählung. Atlantis, Zürich 1968
יצירותיו > שירים

Aus der Brandung. Zeitgedichte eines Schweizers. Huber, Frauenfeld 1917
Der brennende Busch. Grethlein, Zürich/Leipzig 1926
Das Antlitz der Erde. Insel, Leipzig 1936
Tag unsres Volks. Eine Schweizerdichtung. Fest-Kantate zur  Schweizerische Landesausstellung . Huber, Frauenfeld 1939
Ungereimte Welt gereimt. Atlantis, Zürich 1946
Über den Dächern. Bühl, Herrliberg 1946
Die Gedichte. Atlantis, Zürich 1955
| --- | --- |
בקרת זהויות :  NLI: 987007291820305171  PLWABN: 9810678091405606  BIBSYS: 90265962  BnF: cb127812212 (data)  GND: 118685759  HDS: 011779  ICCU: DDSV264004  ISNI: 0000 0001 1084 0853  LCCN: nr89016302  LNB: 000184891  NKC: xx0187310  NTA: 070482543  SELIBR: 186563  SUDOC: 061145254  TLS: Robert_Faesi  VcBA: 495/336502  VIAF: 112734048   WorldCat (עם VIAF): 112734048
רודה (אל)

רודה היא אלוהות בעלת חשיבות עליונה בפנתיאון האלים הערבי שנסגדו על ידי שבטים ערבים צפוניים בתקופה הטרום האיסלמית.
האטימולוגיה מפרשת את משמעות השם "ברוח טובה" אינדיקציה לתפקודה כאלוהות מגנה. האזכור הקדום ביותר לרודה נמצא בארכיוני אסרחדון ששלט באימפריה האשורית בשנים 669–681 לפנה"ס. שמו בתעתיק לאנגלית מאכדית כ: Ru-ul-da-a-a, והוא מוזכר בין האלים של הערבים.
בתדמור האל היה ידוע בשם ארסו (Arsu), בכתובת ארמית מאוחרת ארסו\רודה מזוהה עם האל רשף הסורי, אלוהות מגנה למאמיניה מהאלף השלישי לפנה"ס.
דירק לאנג כותב כי רודה הייתה חלק משילוש של אלים להם סגדו שבטי יומואיל (Yumu'il) שהיו קונפדרציה של שבטים ערביים צפוניים בראשות הישמעאלים והקדרים. לדברי לאנג, רודה הייתה אלוהות הירח, נוהא (Nuha) אלוהות השמש, ואטארסאמין (Atarsamain), האלוהות העיקרית, הייתה קשורה עם ונוס.
כתובות בדיאלקט ערבי צפון שנמצאו באזור נג'ד מתייחסות לרודה ואלים אחרים של הפנתיאון הערבי, ומספקים עדות ליחוס כל הדברים טובים והרעים היו מיוחסים לאלים.
שילוש של אלים המייצגים את השמש, ירח ונוגה נמצא גם בקרב בני ממלכות הדרום הערבי של Awsan, Ma'in, Qataban וחצרמוות בין המאות 4 - 9 לפנה"ס. האלוהות קשורה עם ונוס הייתה עשתרת, אלוהות השמש הייתה ים, ואלוהות ירח בדרכים שונות קראה Wadd, Amm וסין.
ביבליוגרפיה

Hoyland, Robert G. (2001), Arabia and the Arabs: from the Bronze Age to the coming of Islam (Illustrated, reprint ed.), Routledge, ISBN 0-415-19535-7, 9780415195355
Lange, Dierk (2004), Ancient kingdoms of West Africa: African-centred and Canaanite-Israelite perspectives : a collection of published and unpublished studies in English and French, J.H.Röll Verlag, ISBN 3-89754-115-7, 9783897541153
Lipiński, Edward (2000), The Aramaeans: their ancient history, culture, religion (Illustrated ed.), Peeters Publishers, ISBN 90-429-0859-9, 9789042908598
הערות שוליים

↑  Ancient Kingdoms of West Africa: African-centred and Canaanite-Israelite By Dierk Lange
קדש (אלה)

ערך זה עוסק באלה מיתולוגית. אם התכוונתם לכדורסלן עבר ומאמן כדורסל בהווה ששם משפחתו קטש, ראו .
| --- | --- |
מצבת זיכרון של קטש, העומדת במרכז על גבי אריה, ואוחזת בידיה נחשים ופרחי לוטוס. לצידה נראים בנה, מין (משמאל), ובעלה, האל רשף
מצבת זיכרון של קטש, העומדת במרכז על גבי אריה, ואוחזת בידיה נחשים ופרחי לוטוס. לצידה נראים בנה, מין (משמאל), ובעלה, האל רשף
 תרבות:  מיתולוגיה פיניקית 
 
בדתות כנען ומצרים, קָדֵש (וכן קָטֵש, קֵטֵש, קָדֶשֶת, קֻדְשׁוּ או קוֹדֶשׁ) היא אלת אהבה ויופי (אך לא פריון). היא אלת האהבה והתשוקה, ומתייחסים אליה בתארים: "גבירת השמים" "המאהבת של האל הבורא". שמה נובע מהשורש השמי ק-ד-ש ופירוש שמה הוא "הקדושה". האזכור המוקדם ביותר של קדשו בכתבים מצריים מופיע במאה ה-14 לפנה"ס וחוקרים מציינים כי האלה במקורה איננה מצרית והיא קשורה לאלות עתיקות מהמזרח הקרוב.
סבורים כי במקור הייתה קדש אלוהות שמית שהשתייכה לדת הכנענית, ואומצה מאוחר יותר אל הפנתאון המצרי. בעלה עשוי להיות האל רשף, המזוהה עם נרגל מן המיתולוגיה המסופוטמית, אשר היה מוכר בממלכה התיכונה. בעקבות אימוצה אל תוך האמונה המצרית, הוחלט כי קדש, כאלת המין, תהיה אמו של מין, אל הפריון והכושר המיני. על אף שקדש הייתה אלה פופולרית, היא החלה להיחשב בסופו של דבר לאחד מהיבטיה של האלה חתחור, שהפכה בינתיים לאלת העונג.
היא מזוהה פעמים רבות עם האלה הכנענית-סורית אשרה. ייתכן שהשם קדש היה גם תואר שניתן לאלה אשרה.[דרוש מקור]
קדש תוארה כאישה עירומה הניצבת על גבי אריה, עם סהר ירח (המסמל את הלילה) לראשה. היא הוצגה כאוחזת נחשים (המייצגים את הפין[דרוש מקור]) בידה הימנית, ופרחי לוטוס (המייצגים את הפות[דרוש מקור]) בידה השמאלית.
ראו גם

אלוהויות במצרים העתיקה
לקריאה נוספת

Joseph Leibovitch, Kent et Qadech., Syria. Archéologie, Art et histoire 38, 1961, עמ' 23–34 doi: 10.3406/syria.1961.5523
הערות שוליים

↑  C Zivie-Coche, 2011, Foreign deities in Egypt
"Using the Semitic root q-d-š, Egyptians created the theonym, 'the Blessed'"
"foreign in the Egyptian pantheon"
"As for Qadesh, the earliest attestation dates to the reign of Amenhotep III (1389 - 1349 BCE"
↑  Cornelius, Izak, 2008, The Many Faces of the Goddess: The Iconography of the Syro-Palestinian Goddesses Anat, Astarte, Qedeshet, and Asherah c. 1500-1000 BCE. Pg 1
| אלים במיתולוגיה הכנענית |
| --- | --- | --- |
| מפחרת האלים | אל (אל קונה ארץ) • אשרה • בעל־הדֻּ/הדד • ענת • עשתרת • דגן • אדון • בעלת גבל • בוהו • מוֹת • בעל פעור • ים • שמש • ירח  • כושר וחסיס • כושרות • רשף • חורון • קדש • אשמון • עשתר • כמוש • מלך • קוס • יהוה • שחר • שלם • צד • נכל ואב • שכמן ושנם • לויתן • תנין (אנ') • מלקרת • תנת • בעל חמון • פמי (אנ') • סכן • צדק (אנ') • מישור (אנ') • שלמן • גד • רפאים |  |
| אתרים מקודשים | מרום צפון • חכפת • כפתר • עשתרות • תותול |  |
| ספרוּת | שירה אוגריתית: עלילות בעל וענת ‧ עלילת אקהת ‧ עלילת כרת ‧ הולדת שחר ושלם ‧ חתונת ירח ונכל ‧ לחש עלילת האלים הנאבקים בנחש • כתבי סכניתן |  |
| פולחן | במות • מרזח • פסלים מצבות • מצבות נדר • בית אל • כס עשתרת • מקדש מגדול • תרפים • נסך וקטורת • מזבחות אבן ונחושת • קורבנות, זבחים, מנחות, זבח חלב, שלמים, כליל ועולות • העלאה באוב |  |
| המיתולוגיה המצרית |
| --- | --- | --- |
| הפנתאון המצרי | אוסיריס • איסיס • אכר • אמון • אמונת • אנוביס • אפיס • עאפפ • ארבעת בני הורוס • אתום • אתון • בת • בס • בסתת • גב • הורוס • חעפי • חכא • וואדג'ת • ח'ונסו • ח'נום • ח'פרי • חתחור •  מות • מונתו • מין • מע'ת • מפדת • נו • נות • נחבת • נית • נפרתם • נפתיס • סתת • סבכ • סופדו • סח'מת • סת (סת־בעל) • ענקת • פאחת • פתח • קבוי • קוק • קטש • רע (העין של רע) • רשף • שו • תאורת • תחות • תפנות • סרקת |     |
| אתרים מיתולוגיים | בנבן |     |
| כתבים דתיים | אמדואת • כתבי הפירמידות • כתבי ארונות קבורה • ספר האדמה • ספר המערות • ספר המתים (הפפירוס של אני) • ספר הנשימה • ספר השערים |     |
| פולחן | מקדשים מצריים (מקדש לוקסור • כרנך • מקדשי אבו סימבל) • הפירמידות במצרים (הפירמידה הגדולה של גיזה) • הספינקס הגדול של גיזה • עמק המלכים • חג הסד |     |
| --- | --- |
בקרת זהויות :  NLI: 987007526152805171  GND: 129575321  VIAF: 30620687   WorldCat (עם VIAF): 30620687 
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
הבחירות לסנאט של ארצות הברית (2024)

הבחירות לסנאט של ארצות הברית 2024 נערכו ב-5 בנובמבר 2024, כחלק מהבחירות בארצות הברית 2024. 33 מתוך 100 המושבים בסנאט של ארצות הברית עמדו לבחירה מחדש בבחירות רגילות. הסנאטורים מחולקים לשלוש קבוצות אשר כהונתן כל אחת בת 6 שנים, כך שכל שנתיים מתקיימות בחירות לקבוצה אחת. בשנת בחירות זו נבחרו הסנאטורים המשתייכים לקבוצה 1.
בבחירות אלה התמודדו 26 סנאטורים (15 דמוקרטים, 9 רפובליקנים ושני עצמאיים) לתקופת כהונה נוספת. לעומתם, שני רפובליקנים (מייק בראון מאינדיאנה ומיט רומני מיוטה), שלושה דמוקרטים (בן קרדין ממרילנד, טום קרפר מדלאוור, ודבי סטייבנו ממישיגן), ושני עצמאיים (קירסטן סינמה מאריזונה וג'ו מנצ'ין מווירג'יניה המערבית) – אינם מתמודדים לכהונה נוספת. בנוסף, לפונזה באטלר מקליפורניה וג'ורג' הלמי מניו ג'רזי, דמוקרטים שמונו לסנאט כממלאי מקום ב-2023 וב-2024 בהתאמה, בחרו שלא להתמודד לתקופת כהונה מלאה בבחירות אלה.
שתי מערכות בחירות מיוחדות לסנאט התקיימו במקביל לבחירות הרגילות לסנאט ב-2024: אחת בקליפורניה למילוי החודשיים האחרונים לכהונת דיאן פיינסטיין שנפטרה בספטמבר 2023, ושנייה בנברסקה למילוי השנתיים הנותרות לכהונת בן סאס שפרש מהפוליטיקה בינואר 2023.
בחירות אלה תמו במפח נפש עבור הדמוקרטים. שלושה סנאטורים במדינות מפתח, שנבחרו לראשונה ב-2006, הפסידו את מושביהם ליריביהם הרפובליקנים: בוב קייסי בפנסילבניה, ג'ון טסטר במונטנה, ושרוד בראון באוהיו. בנוסף לשלושת מושבים אלה שהפסידו, הדמוקרטים איבדו מושב בווירג'יניה המערבית ממנו פרש הסנאטור הדמוקרטי ג'ו מנצ'ין. גם במדינות מפתח אחרות, בהן נבדה, ויסקונסין ומישיגן – הושג ניצחון בפער זעום למועמדות הדמוקרטיות לאחר ספירה ארוכה של הקולות. בבחירות אלו נרשם המספר הגבוה ביותר של סנאטורים שנבחרו במדינה בה זכה במקביל המועמד של המפלגה הנגדית לנשיאות, כאשר המועמדים הדמוקרטים רובן גייגו, אליסה סלוטקין, תמי בולדווין וג'קי רוזן ניצחו במדינות בהן ניצח דונלד טראמפ את קמלה האריס. בפעם הראשונה מאז הבחירות ב-2014 הצליחו הרפובליקנים להגן על כל המושבים שלהם שעמדו לבחירה מחדש ובנוסף לנצח בארבעה מושבים אחרים. הרפובליקנים השיבו לחיקם את השליטה בסנאט, לראשונה מאז הבחירות לסנאט ב-2020.
אוהיו

מאז אמצע העשור השני של המאה ה-21 נוטה אוהיו לכיוון הרפובליקנים לאחר שהייתה במשך שנים מדינה מתנדנדת, ומבחינה הפדרלית נחשבת למדינה אדומה ברמה בינונית. ערב הבחירות מחזיקה המפלגה הרפובליקנית במושב השני של המדינה בסנאט ובכל משרדי ממשלת אוהיו כמו גם בשני בתי האספה הכללית של אוהיו. הנשיא לשעבר דונלד טראמפ ניצח באוהיו גם ב-2016 וגם ב-2020 בפער של קצת יותר מ-8%.
הסנאטור הדמוקרטי המכהן שרוד בראון נבחר לראשונה לסנאט ב-2006, כאשר הביס את הסנאטור הרפובליקני מייק דה ויין, ונבחר לתקופות כהונה נוספות ב-2012 וב-2018. אף על פי שאוהיו הפכה למדינה רפובליקנית מובהקת מאז היבחרו של בראון לסנאט, הוא נותר פופולרי בקרב קהל בוחריו, מה שהפך את המרוץ באוהיו בשנה זו לתחרותי ולקריטי עבור הדמוקרטים המבקשים לשמור על הרוב שלהם בסנאט האמריקאי.
בראון נבחר ללא התנגדות בבחירות המקדימות של מפלגתו עם 100% מהקולות. במפלגה הרפובליקנית נבחר איש העסקים ברני מורנו, אחרי שגרף 50.48% בבחירות המקדימות וניצח את חבר הסנאט של אוהיו מאט דולאן ואת מזכיר המדינה של אוהיו ג'ק לה רוז.
בראון הפסיד למורנו בפער של 3.8%, בפער גדול יותר משחזו הסקרים. הצלחתו היחסית של מורנו הסתייעה בין היתר גם בניצחונו החד-משמעי של דונלד טראמפ את קמלה האריס בבחירות לנשיאות באוהיו, בהן ניצח בפער של כ-11%. לראשונה מאז 2007, לרפובליקנים שליטה בשני מושביה של אוהיו בסנאט האמריקאי.
אינדיאנה

מייק בראון, הסנאטור המכהן מטעם המפלגה הרפובליקנית, הכריז כבר בנובמבר 2022 כי לא יתמודד לתקופת כהונה שנייה בסנאט, ובמקום זאת בחר להתמודד לתפקיד מושל אינדיאנה. אלה הבחירות הראשונות למושב זה של אינדיאנה בסנאט של ארצות הברית מאז 1958 בהן לא התמודד הסנאטור המכהן לכהונה נוספת. חבר הקונגרס ג'ים בנקס התמודד בפריימריז הרפובליקני ללא התנגדות ונבחר פה אחד למועמד המפלגה. בינתיים במפלגה הדמוקרטית נבחרה הפסיכולוגית ואלרי מקריי עם 68.01% מהקולות. מועמד המפלגה הליברטריאנית היה אנדי הורנינג.
ביום הבחירות ניצח בנקס את מקריי עם 58.8% מהקולות, ונבחר לכהונתו הראשונה בסנאט.
אריזונה

קירסטן סינמה, עצמאית בתקופת כהונתה הראשונה, נבחרה בבחירות 2018 לסנאט מטעם המפלגה הדמוקרטית עם 50.0% מהקולות. היא עזבה את המפלגה הדמוקרטית בדצמבר 2022. ב-5 במרץ 2024 הכריזה סינמה כי לא תתמודד לתקופת כהונה שנייה.
סקרים שנערכו טרם הבחירות הראו כי סינמה מפגרת בפערים גדולים אחרי יריביה הפוטנציאליים, שעה שחבר הקונגרס רובן גייגו נתפס בידי הסוקרים כמועמד המוביל להחלפתה. ב-22 בינואר 2022, המפלגה הדמוקרטית של אריזונה הצביעה ברוב מכריע בעד נזיפתה של סינמה בעל שהצביעה נגד ביטול נוהל הפיליבסטר בסנאט, כחלק ממאמץ ההנהגה הדמוקרטית להעביר את חוק זכויות ההצבעה של ג'ון לואיס. סינמה לא תמכה ב"חוק הפחתת האינפלציה" עד לאחר שהמנהיגים הדמוקרטיים הסכימו להסיר מהחוק הוראה הסוגרת פרצת מס ריבית, שסגירתה הייתה מעלה את המיסוי על בעלי קרנות גידור ומנהלי השקעות. פעולה זו חיזקה את ההתנגדות לסינמה בתוך המפלגה הדמוקרטית. לאחר שפרשה מהמירוץ לסנאט, גייגו התמודד ונבחר ללא התנגדות למועמד המפלגה הדמוקרטית.
מועמדת המפלגה הרפובליקנית היא קארי לייק, בת חסותו של דונלד טראמפ ואשת תנועת ה-MAGA, שהתמודדה בבחירות 2022 למושלת אריזונה אך הפסידה למועמדת הדמוקרטית קייטי הובס. לייק גברה בבחירות המקדימות על מארק לאמב, שריף מחוז פינאל, עם 55% מקולות הבוחרים.
דלאוור

טום קרפר, הסנאטור הדמוקרטי של דלאוור, נבחר ב-2018 עם 60% מהקולות. ב-22 במאי 2023 הכריז על פרישתו מהפוליטיקה וכי לא יתמודד לתקופת כהונה חמישית. לאחר מכן הודיעה ליסה בלאנט רוצ'סטר, נציגתה של דלאוור בבית הנבחרים של ארצות הברית, כי תתמודד בבחירות המקדימות. היא זכתה לתמיכתו של קרפר ונבחרה למועמדת המפלגה בפריימריז. המפלגה הרפובליקנית העמידה את איש העסקים אריק הנסן כמועמדה בבחירות. בלאנט רוצ'סטר נבחרה בבחירות הכלליות עם 56.6% מהקולות. בעקבות היבחרה של בלאנט רוצ'סטר, היא האישה הראשונה המייצגת את דלאוור בסנאט כמו גם האפרו-אמריקאית הראשונה.